# Jordi Sansalvador Garrido

Jordi Sansalvador Garrido (Barcelona, 26 d'abril de 1957) és un sindicalista, politic, psicòleg, professor i poeta català. Membre del Consell Escolar de Catalunya del 1986 al 1998. El 1995 va ser escollit secretari general de la Unió Sindical Obrera de Catalunya (USOC). Candidat al Parlament de Catalunya, Congrés d'Espanya i Ajuntament de Barcelona. Ha publicat quatre llibres: Sentimientos, La estimulación precoz en la educación especial, Estimulación precoz en los primeros años de vida i Nombres Inmortales

## Trajectòria

Es va llicenciar en Psicologia per la Universitat Autònoma de Barcelona (1979), mentre compartia treball i estudis. A la Universitat de Barcelona va fer els cursos del doctorat i els de dret laboral.
Va obtenir el Certificat d'Aptitud Pedagògica i el del nivell de català per impartir classes en Secundària. Professor de Formació Professional Administrativa de Primer i Segon Grau (alumnes de 15 a 20 anys). També va ser docent d'ensenyament per a adults, batxillerat, formació per a aturats i formació contínua de treballadors actius.
Es va afiliar a la USO a principis dels 80. Va ser delegat sindical de la seva escola des del 1982. Poc després secretari provincial de Barcelona de FESITE i el 1986 quan Ramon Guasch va ser designat secretari general estatal de la Federació d'Ensenyament de la USO, ell va començar a excercir com a secretari general de la Federació d'Ensenyament dins de la USOC fins a l'any 1994.
Va ser membre de la Comissió Executiva de la USOC quan Josep Barceló era Secretari General, i membre de la Comissió Executiva Confederal Estatal sent secretari general de la USO Manuel Zaguirre. També va participar en diverses accions sindicals internacionals (Bèlgica, Luxemburg ...) així com en la recepció a Catalunya de sindicalistes europeus (Delegació de la CSC ...).
El 1995 és elegit secretari general de la USOC obtenint el màxim suport per part de la votació dels congressistes.
De l'any 2000 al 2014 va treballar com a responsable de relacions institucionals en el nou món de la prensa gratuita. Va acabar la seva etapa laboral treballant al Canal Olímpic de Catalunya.
Militant de CDC del 1988 al 2016 (President de la sectorial de Treball), de Convergents del 2017 al 2021 (President del Consell dels Treballadors) i del PDeCAT del 2018 al 2021.
Te publicacions a La Vanguardia, Educar, Tibidabo, Catalunya Obrera, Mon Empresarial, Formació Ocupacional... i quatre llibres.

## Obra

* Sansalvador, Jordi (2021)Nombres Inmortales. Autoedicio. Barcelona.
* Sansalvador, Jordi (1998) Estimulación Precoz en los primeros años de vida. Ediciones CEAC. Barcelona. ISBN 84 329 9447 2
* Sansalvador, Jordi (1987) La estimulación precoz en la educación especial. Ediciones CEAC. Barcelona. ISBN 978 84 3299 427 2
* Sansalvador, Jorge (1977) Sentimientos. Autoedició. Barcelona

## Referències

* ↑ De la Hoz, Josep Maria (2017) Història de la USOC 1965-2013. Pages Editors. Lleida. ISBN 978 84 9975 821 3
* ↑ Sansalvador Jordi. i altres. Estimulación precoz e integración escolar del niño con retraso en el desarrollo. Ed CEP Granada 1993
* ↑ Presentació oficial del llibre de poesías "Sentimientos" de Jorge Sansalvador. 1 de gener de 1978. Sala de la Fundació La Caixa. Plaça Virrei Amat de Barcelona.
* ↑ Decret del Consell Executiu de la Generalitat de Catalunya 315/1986 del 23 d'octubre pel qual es nomena a Jordi Sansalvador Garrido membre del Consell Escolar de Catalunya. DOGC num 759. 29/10/1986
* ↑ Revista Catalunya Obrera. Organ oficial de la USOC. Números dels anys 1995, 1996, 1997 i 1998.
* ↑ DOGC, núm. 2.979, de 21-09-1999, pp. 12434 i 12435. Administració de Justícia. Juntes Electorals. Edicte de 20-09-1999 pel que es fa pública la llista de candidats proclamats per CiU a les eleccions al Parlament de Catalunya de 1999 per la Junta Electoral Provincial de Barcelona.
* ↑ Candidaturas a Diputados de Barcelona. Elecciones 2019. Número 8 por Convergents. BOE del 27/03/2019 A-2019-4492 pàg. 31589 a 31868
* ↑ Viquipèdia. Anex.Candidaturas para las elecciones municipales de 2019 en Barcelona. Convergents. Llista: el número 2 Jordi Sansalvador Garrido.
* ↑ Sansalvador, Jorge (1977) Sentimientos. Autoedició. Barcelona
* ↑ Sansalvador, Jordi (1987) La estimulación precoz en la educación especial. Ediciones CEAC. Barcelona. ISBN 978 84 3299 427 2
* ↑ Sansalvador, Jordi (1998) Estimulación Precoz en los primeros años de vida. Ediciones CEAC. Barcelona. ISBN 84 329 9447 2